Subject: 7-1.3/3607 Selgitustaotlus projekteerimistingimuste menetlusele detailplaneeringu olemasolul
From: <[email-masked]>
To: "info - MKM" <[email-masked]>
Date: Wed, 19 Nov 2025 16:55:04 +0200

Tere

Pöördume Majandus- ja Kommunikatsiooniministeeriumi poole nõu saamiseks 
seoses Kiltri tee 10 kinnistu projekteerimistingimuste menetlusega. Maardu 
Linnavalitsuses on menetluses projekteerimistingimuste taotlus, mille 
eesmärk on suurendada ja nihutada hoonestusala kuni 10% ulatuses ning 
kavandada tootmishoonete püstitamine ning olemasoleva remondihoone 
laiendamine üle 33% selle esialgsest mahust. Kiltri tee 10 kinnistul kehtib 
Maardu Linnavalitsuse 22.08.2017 korraldusega nr 543 kehtestatud Kiltri tee 
10 kinnistu ja lähiala detailplaneering.

Ehitusseadustiku (EhS) § 27 lg 1 p 1 kohaselt võib pädev asutus 
detailplaneeringu olemasolul anda ehitusloakohustusliku hoone või olulise 
rajatise projekteerimiseks projekteerimistingimusi juhul, kui 
detailplaneeringu koostamisest on möödunud üle viie aasta. EhS § 27 lg 4 p 2 
sätestab, et projekteerimistingimustega võib täpsustada hoonestusala 
tingimusi, sealhulgas hoonestusala suurendamist, vähendamist, keeramist või 
nihutamist, kuid mitte rohkem kui 10% ulatuses esialgsest lahendusest.

Samas ei käsitle EhS § 27 otseselt hoone laiendamist, vaid eelkõige hoone 
püstitamist. Seetõttu palume selgitust, kas hoone laiendamise puhul võib 
juhinduda üksnes EhS § 27 sätetest või tuleb laiendamise korral kohaldada ka 
EhS § 26, mis reguleerib ehitusloakohustusliku hoone laiendamist ja 
ümberehitamist.

Kiltri tee 10 kinnistu projekteerimistingimuste eelnõu on lisatud manusena.

Lugupidamisega

Annabel Mett-Mäelde

Planeeringute peaspetsialist

Planeerimis- ja majandusosakond

Maardu Linnavalitsus

6060731

  <http://email.mg.maardu.ee/o/eJxEzrFOAzEMgOGnuWxEtmMnlyFDBQxdeQNzdtoThKLrwfOjE0P3X5_-0_i-3jZ980_d3c67j_NLy0yAc7BGjMscvGHJSTIjSLi27gsRq_TFTItAL06G4lq6Le9lDmsjIEHEiiwCHN0tp1QUGZgg08QwLnGobvYT3cPw-10v_rRam9IzRRFPWoVntVoqlAqYJwb9f40MMqXXsLX1q98O62Mcyt5OjyD8NvoLAAD__zSKPu0>